cometadata/datacite-titles-descriptions-related-identifiers huggingface dataset:
DOI: 10.14457/tu.the.2022.706
title: Adaptive least-squares approximations using randomized singular value decomposition for image restoration problems

description: This dissertation focuses on new approaches for solving image restoration problems. These reconstruction approaches are based on matrices and tensors. Gray-scale images and color images employ matrix representation, while multi-array data such as color images and video can be represented as a tensor. The numerical experiments are performed on image restoration problems for gray-scale images, color images and videos.Based on the matrix, the reconstruction method applies the least-squares (LS) approximation for reconstructing missing data components which requires an optimal basis set, i.e. a proper orthogonal decomposition (POD) basis. The POD basis is an optimal low-rank basis set that can represent the overall characteristics of the available data. It can be computed by a singular value decomposition (SVD). To decrease the computational time of the standard SVD computation, we employ randomness to generate a low-dimensional basis for the subspace of available data, which allows us to work with a small matrix instead of a large matrix from high-dimensional data. The results of the reconstruction approach via the rSVD method are demonstrated to be efficient in reducing simulation time while preserving accuracy compared to the standard SVD. We create the randomized singular value decomposition (rSVD) by using the different methods: rSVD using QR method, rSVD using eigendecomposition and rSVD using SVD methods. We found that rSVD using eigendecomposition is faster than the others with the same order of accuracy. Also, we investigate the different random strategies, i.e. Gaussian, Uniform, Sparse, and K-mean for constructing the random matrices which are used in the rSVD algorithm. For the effectiveness of using the different strategies, K-mean is more accurate than the other three techniques while the other three have the same order of accuracy with less computation time. Moreover, we propose some modifications of the reconstruction approach by using different efficient techniques. First, we approximate the missing components by the known neighborhood pixels. Next, we apply the patch grouping technique for a set of the similar patches to compute the POD basis. The results show the improvements made by these proposed approaches.Based on tensor, we adapt the methods for the second order tensor (or matrix) to the third order tensor. We consider the tensor reconstruction. The LS approximation is applied for reconstructing missing data that is formed as a vector or multi- dimensional pixels. We also consider a tensor-rSVD and randomized tensor SVD for computing the POD tensor. The numerical experiments are performed on color images and video. The resulting tensor reconstruction approach when using tensor-rSVD and randomized tensor SVD is shown to reduce the computation time with some trade off on accuracy compared to tensor SVD.
DOI: 10.14457/tu.the.2022.707
title: การศึกษาไดนามิกของเกมมิฟิเคชันและลักษณะของชุมชนออนไลน์ในเมตาเวิร์สที่ส่งผลต่อการมีส่วนร่วมของลูกค้าและความภักดีต่อแบรนด์

description: ปัจจุบันเมตาเวิร์สได้รับการพูดถึงอย่างกว้างขวางและได้รับความสนใจอย่างมากไม่ว่าจะเป็นภาคธุรกิจและผู้บริโภคเอง โดยเฉพาะอย่างยิ่งภาคธุรกิจเองที่ต้องหาโอกาสทางธุรกิจในเมตาเวิร์สเพราะมองว่าเมตาเวิร์สจะเป็นจุดก้าวกระโดดของธุรกิจ เมตาเวิร์สในยุคปัจจุบันมีความแตกต่างจากยุคก่อนหน้า เนื่องจากเหตุผลหลัก ๆ ได้แก่ การพัฒนาเทคโนโลยีเสมือนจริงขั้นสูงช่วยยกระดับประสบการณ์เสมือนจริงของผู้ใช้งานการเข้าถึงเมตาเวิร์สได้ง่ายมากขึ้นทุกที่ทุกเวลาไม่เพียงแต่ผ่านเครื่องคอมพิวเตอร์ส่วนบุคคลแต่ยังสามารถใช้งานผ่านมือถือได้อีกด้วย ทำให้ผู้คนจะใช้เวลาและมีส่วนร่วมระหว่างกันผ่านพื้นที่เสมือนจริงจะมีมากขึ้น ผู้บริโภคบางส่วนเริ่มมองว่าการใช้ชีวิตบนโลกเสมือนจริงนั้นเทียบเท่ากับการใช้ชีวิตจริงทางกายภาพ งานวิจัยเชิงปริมาณฉบับนี้มีวัตถุประสงค์เพื่อ ศึกษาการออกแบบไดนามิกของเกมมิฟิเคชันภายใต้แนวคิดในอดีตเกี่ยวกับไดนามิกของเกมมิฟิเคชันในโมเดลออกแบบเกมมิฟิเคชัน (MDA Model) แนวคิดลักษณะเฉพาะของชุมชนออนไลน์บนเมตาเวิร์ส แนวคิดการมีส่วนร่วมของลูกค้าและความจงรักภักดีต่อแบรนด์ โดยปัจจัยที่ทำการศึกษาภายใต้แนวคิดประกอบไปด้วย 11 ปัจจัย ได้แก่ ไดนามิกของ เกมมิฟิเคชันด้านการบรรลุผล ไดนามิกของเกมมิฟิเคชันด้านการแข่งขัน ไดนามิกของเกมมิฟิเคชันด้านบริบท ไดนามิกของเกมมิฟิเคชันด้านความร่วมมือ เสรีภาพในการแสดงความคิดเห็นของชุมชนของแบรนด์บนเมตาเวิร์ส รางวัลและการได้รับการยอมรับของชุมชนของแบรนด์บนเมตาเวิร์ส คุณค่าของชุมชนของแบรนด์บนเมตาเวิร์ส ประโยชน์ด้านสังคม ประโยชน์ด้านอารมณ์ความรู้สึก การมีส่วนร่วมของลูกค้าต่อแบรนด์และความจงรักภักดีต่อแบรนด์ การเก็บข้อมูลในงานวิจัยใช้แบบสอบถามออนไลน์จากกลุ่มตัวอย่างที่ผ่านเกณฑ์การคัดกรอง คือ มีประสบการณ์เข้าร่วมเกมมิฟิเคชันบนเมตาเวิร์สและมีส่วนร่วมในชุมชนออนไลน์ของแบรนด์ภายในระยะเวลา 6 เดือน ซึ่งแบบสอบถามที่ผ่านการคัดกรองจำนวนทั้งสิ้น 327 ตัวอย่าง แล้วใช้การวิเคราะห์ปัจจัยเชิงยืนยันและการวิเคราะห์โมเดลสมการเชิงโครงสร้างเพื่อตรวจสอบความสอดคล้อง กลมกลืนระหว่างโมเดลตามสมมติฐานกับข้อมูลเชิงประจักษ์ ผลการวิเคราะห์ทางสถิติพบว่าการมีส่วนร่วมของลูกค้าต่อแบรนด์ส่งผลต่อความจงรักภักดีต่อแบรนด์ ส่วนของประโยชน์ต่อสังคมและประโยชน์ด้านอารมณ์ที่ส่งผลต่อการมีส่วนร่วมของลูกค้า พบว่าปัจจัยที่ส่งผลต่อการมีส่วนร่วมของลูกค้ามากที่สุด คือ ประโยชน์ต่อสังคมตามมาด้วยประโยชน์ด้านอารมณ์ตามลำดับ ในส่วนของประโยชน์ต่อสังคมนั้นพบว่าไดนามิกของเกมมิฟิเคชันด้านบริบทส่งผลต่อประโยชน์ด้านสังคมมากที่สุดตามมาด้วยคุณค่าของชุมชนออนไลน์ของแบรนด์และเสรีภาพในการแสดงความเห็นในชุมชนออนไลน์ของแบรนด์ส่งผลต่อประโยชน์ด้านสังคมตามลำดับ โดยในงานวิจัยนี้ยังพบว่าไดนามิกของเกมมิฟิเคชันด้านความร่วมมือและลักษณะเฉพาะของชุมชนออนไลน์แบรนด์บนเมตาเวิร์สด้านรางวัลและการได้รับการยอมรับไม่ส่งผลต่อประโยชน์ด้านสังคม นอกจากนี้ในส่วนของประโยชน์ด้านอารมณ์พบว่าไดนามิกของเกมมิฟิเคชันด้านการบรรลุผลส่งต่อประโยชน์ด้านอารมณ์ ในทางกลับกันเมื่อการได้รับรางวัลและการได้รับการยอมรับในชุมชนออนไลน์ของแบรนด์สูงขึ้นจะส่งผลให้ประโยชน์ด้านสังคมน้อยลง นอกจากนี้ยังพบว่าไดนามิกของเกมมิฟิเคชันด้านการแข่งขันไม่ส่งผลต่อประโยชน์ด้านอารมณ์
DOI: 10.14457/tu.the.2022.708
title: ปัจจัยที่มีอิทธิพลต่อความตั้งใจใช้บริการระบบจำหน่ายตั๋วโดยสารอิเล็กทรอนิกส์ของผู้โดยสารการรถไฟแห่งประเทศไทย

description: วิทยานิพนธ์นี้มีวัตถุประสงค์เพื่อ วิเคราะห์ ศึกษาปัจจัยที่มีอิทธิพลต่อความตั้งใจใช้บริการระบบจำหน่ายตั๋วโดยสารอิเล็กทรอนิกส์ของผู้โดยสารการรถไฟแห่งประเทศไทย ซึ่งเป็นงานวิจัยเชิงปริมาณที่ประยุกต์ทฤษฎีการยอมรับและใช้เทคโนโลยีสารสนเทศ ปัจจัยจากงานวิจัยในอดีต และปัจจัยใหม่สำหรับการวิจัยประกอบด้วย ความพร้อมด้านดิจิทัล (Digital readiness)และต้นทุนในการเปลี่ยนบริการ (Switching Cost) มาเป็นแนวทางในการสร้างกรอบแนวคิดการวิจัย โดยงานวิจัยนี้ทำการศึกษากลุ่มตัวอย่างที่เป็นผู้โดยสารการรถไฟฯ ที่ไม่เคยใช้บริการซื้อตั๋วโดยสารผ่านระบบออนไลน์ด้วยช่องทางเว็บไซต์หรือแอปพลิเคชัน D-Ticket ของการรถไฟแห่งประเทศไทย จำนวน 208 ตัวอย่าง ด้วยวิธิการแจกแบบสอบถามอิเล็กทรอนิกส์ และนำข้อมูลแบบสอบถามที่ได้มาประมวลผลทางสถิติด้วยโปรแกรมสำเร็จรูปเพื่อวิเคราะห์ความสัมพันธ์ของปัจจัยต่าง ๆ ตามทฤษฎีและกรอบแนวคิดการวิจัย ผลการวิจัยพบว่า ระบบนิเวศและวัฒนธรรมในการใช้ดิจิทัลส่งผลต่อการรับรู้ประโยชน์ของระบบจำหน่ายตั๋วโดยสารอิเล็กทรอนิกส์ และส่งผลไปยังความตั้งใจที่จะใช้ระบบจำหน่ายตั๋วโดยสารอิเล็กทรอนิกส์ และอิทธิพลของปัจจัยด้านความคาดหวังในประสิทธิภาพของระบบจำหน่ายตั๋วโดยสารอิเล็กทรอนิกส์ ส่งผลโดยตรงต่อความตั้งใจใช้บริการระบบจำหน่ายตั๋วโดยสารอิเล็กทรอนิกส์ อีกทั้งยังรับรู้ถึงต้นทุนในการเปลี่ยนจากต้นทุนด้านเวลา และด้านความสะดวกในการใช้บริการอีกด้วย และในส่วนของกลุ่มระดับการศึกษาที่ใช้วิเคราะห์ความแปรปรวนร่วม แสดงให้เห็นว่าระดับการศึกษาแต่ละระดับมีปัจจัยที่ส่งอิทธิพลต่อความตั้งใจที่จะใช้ระบบจำหน่ายตั๋วโดยสารอิเล็กทรอนิกส์ที่แตกต่างกัน ดังนั้น จึงขอเสนอแนะเป็นงานวิจัยสำหรับกลุ่มตัวอย่างในบริบทอื่น ๆ สำหรับประโยชน์ของงานวิจัยนี้ ผู้ให้บริการระบบตั๋วโดยสารออนไลน์ สามารถนำข้อมูลที่ได้จากผลการวิจัยในครั้งนี้ไปประยุกต์ใช้เพื่อพัฒนาระบบให้ตรงกับความต้องการของลูกค้ามากขึ้น
DOI: 10.14457/tu.the.2022.709
title: การกำหนดกลยุทธ์ลีสซิ่งด้วยการจัดกลุ่มลูกค้าโดยการทำคลัสเตอร์แบบเคมีน: กรณีศึกษาบริษัทลีสซิ่ง (ประเทศไทย) จำกัด

description: งานวิจัยฉบับนี้มีวัตถุประสงค์เพื่อวิเคราะห์ข้อมูลโดยการพัฒนาแบบจำลองการแบ่งกลุ่มลูกค้าเช่าซื้อรถยนต์บริษัท ลีสซิ่ง (ประเทศไทย) จำนวน 23,287 คน ซึ่งเป็นสถาบันการเงินที่ผู้ผลิตรถยนต์ก่อตั้งขึ้น (captive finance) โดยใช้เทคนิคการทำคลัสเตอร์แบบเคมีน (K-Means clustering) ซึ่งเป็นเทคนิคในรูปแบบการเรียนรู้แบบไม่มีผู้สอน (Unsupervised Learning) เพื่อจัดกลุ่มลูกค้า (Segmentation) ออกเป็นกลุ่มตามปัจจัยต่าง ๆ ดังนี้ (1) ลักษณะทั่วไปของลูกค้า ได้แก่ อายุ เพศ สถานภาพสมรส ระดับการศึกษา ระยะเวลาการพักอาศัย ณ ที่พัก อาชีพ ระยะเวลาการทำงาน (2) ปัจจัยทางการเงิน ได้แก่ รายได้ เครดิตทางการเงิน (3) พฤติกรรมการซื้อรถยนต์ ได้แก่ ระดับราคารถยนต์ที่ซื้อ มูลค่าเงินดาวน์ มูลค่าเงินงวดชำระ จำนวนงวดการผ่อน ด้วยกระบวนการ CRISP-DM ทั้ง 6 ขั้นตอน ดังนี้ (1) การทำความเข้าใจธุรกิจ (Business Understanding) (2) การทำความเข้าใจเกี่ยวกับข้อมูล (Data Understanding) (3) การเตรียมข้อมูล (Data Preparation) (4) การพัฒนาแบบจำลอง (Modeling) (5) การทดสอบแบบจำลอง (Evaluation) (6) การนำแบบจำลองไปใช้ (Deployment)ผลลัพธ์การจัดกลุ่มลูกค้าสามารถแบ่งออกเป็น 4 คลัสเตอร์ ได้แก่ กลุ่มที่ 1 คือ“กลุ่มลูกค้าเครดิตดี มีกำลังจ่าย ผ่อนสั้น” กลุ่มที่ 2 คือ “กลุ่มเจ้าของกิจการวัยเก๋า ดาวน์ต่ำ ชอบผ่อนนาน” กลุ่มที่ 3 คือ “กลุ่มรายไม่แน่นอน ดาวน์ต่ำ ผ่อนนาน” กลุ่มที่ 4 คือ “กลุ่มอายุน้อย ดาวน์ต่ำ ผ่อนนาน” จากนั้นจึงวิเคราะห์ลักษณะสำคัญของแต่ละกลุ่ม เพื่อให้ข้อเสนอแนะทางกลยุทธ์ให้กับบริษัท ลีสซิ่ง (ประเทศไทย) ทั้งในด้านข้อเสนอสิทธิพิเศษทางการเงิน ด้านการสร้างแคมเปญการตลาดสู่กลุ่มเป้าหมาย รวมถึงการกำหนดกลยุทธ์การเพิ่มยอดขายกับกลุ่มลูกค้าศักยภาพอย่างเหมาะสม
DOI: 10.14457/tu.the.2022.710
title: ปัจจัยที่ส่งผลต่อพฤติกรรมเลิกซื้อหรือเลิกใช้สินค้าบริการของลูกค้าที่เกิดจากอิทธิพลของสื่อสังคมออนไลน์บนแพลตฟอร์มทวิตเตอร์ในบริบทประเทศไทย

description: ในยุคปัจจุบันที่ความสามารถในการเข้าใช้งานอินเทอร์เน็ตง่ายขึ้นผู้บริโภคจึงสามารถท่องโลกอินเทอร์เน็ตได้อย่างกว้างขวาง ทำให้สื่อสังคมออนไลน์เป็นที่รู้จักและเข้ามามีบทบาทในการดำเนินชีวิตของผู้คนอย่างแพร่หลาย หนึ่งในแพลตฟอร์มที่มีอัตราผู้ใช้งานเพิ่มขึ้นอย่างรวดเร็วในประเทศไทยช่วงปี พ.ศ. 2564 - 2565 คือ ทวิตเตอร์ โดยในปีเดียวกันนี้เองได้เกิดกรณีศึกษาของกลุ่มลูกค้าที่แบนการใช้งานแอปพลิเคชันดิลิเวอรีขององค์กรหนึ่ง ซึ่งเป็นผลจากการบอกปากต่อปากทางอิเล็กทรอนิกส์เชิงลบ โดยผู้วิจัยสนใจเกี่ยวกับการรับรู้การบอกปากต่อปากทางอิเล็กทรอนิกส์เชิงลบนี้ อาจส่งผลต่อความตั้งใจในการซื้อสินค้าหรือใช้บริการของลูกค้า งานวิจัยนี้จึงมีวัตถุประสงค์เพื่อศึกษาปัจจัยที่ส่งผลต่อพฤติกรรมเลิกซื้อสินค้าและบริการของลูกค้าที่เกิดจากอิทธิพลของสื่อสังคมออนไลน์บนแพลตฟอร์มทวิตเตอร์ในบริบทประเทศไทย โดยได้นำกรอบแนวคิดผลกระทบของการรับรู้การบอกปากต่อปากทางอิเล็กทรอนิกส์ต่อความตั้งใจซื้อมาประยุกต์ใช้กับงานวิจัย งานวิจัยนี้เป็นการวิจัยเชิงปริมาณในรูปแบบของการวิจัยเชิงสำรวจจากกลุ่มตัวอย่างที่เป็นผู้ใช้งานบนแพลตฟอร์มทวิตเตอร์ โดยเก็บข้อมูลจากแบบสอบถามจำนวนทั้งสิ้น 176 รายผลการวิจัยแสดงให้เห็นว่าปัจจัยคุณภาพของการบอกปากต่อปากทางอิเล็กทรอนิกส์ในเชิงลบ มีอิทธิพลต่อภาพลักษณ์องค์กรเชิงลบเป็นปัจจัยที่ส่งผลต่อภาพลักษณ์องค์กรเชิงลบ ตามด้วยปัจจัยการแสดงความคิดเห็นทางการเมือง อีกทั้งปัจจัยภาพลักษณ์องค์กรเชิงลบยังส่งผลต่อความตั้งใจที่จะไม่ซื้อสินค้าและบริการอีกครั้ง
DOI: 10.14457/tu.the.2022.711
title: ปัจจัยที่มีผลต่อความตั้งใจในการยอมรับหุ่นยนต์เพื่อนเพื่อการดูแลผู้สูงอายุในมุมมองของการประยุกต์แบบจำลองการยอมรับระบบแรงจูงใจด้านความพึงพอใจ

description: หุ่นยนต์เพื่อน เทคโนโลยีที่นำหุ่นยนต์มาใช้ร่วมกับปัญญาประดิษฐ์ เป็นอีกหนึ่งทางเลือกที่ถูกนำมาใช้ในการดูแลผู้สูงอายุ ซึ่งเป็นบุคคลที่ปัจจุบันมีอัตราเพิ่มสูงขึ้น และต้องการการดูแลอย่างเหมาะสม งานวิจัยนี้ได้ทำการวิจัยเชิงปริมาณเพื่อศึกษาปัจจัยที่ส่งผลต่อความตั้งใจในการยอมรับหุ่นยนต์เพื่อนเพื่อการดูแลผู้สูงอายุ โดยงานวิจัยได้ศึกษาปัจจัยที่มีผลต่อความตั้งใจในการยอมรับหุ่นยนต์เพื่อนเพื่อการดูแลผู้สูงอายุในมุมมองของการประยุกต์แบบจำลองการยอมรับระบบแรงจูงใจด้านความพึงพอใจ และทำการทบทวนวรรณกรรม จึงได้นำปัจจัยการรับรู้ความง่ายในการใช้ ลักษณะทางมานุษยวิทยาของหุ่นยนต์เพื่อน การรับรู้ประโยชน์ การควบคุม ความสนุกสนาน ความเชื่อมั่นในหุ่นยนต์เพื่อน ความกลัวเทคโนโลยี และการรับรู้ความเสี่ยงด้านความเป็นส่วนตัวมาพิจารณา โดยทำการเก็บรวบรวมข้อมูลแบบสอบถามผ่านทางออนไลน์ จากกลุ่มตัวอย่างที่เป็นกลุ่มบุคคลที่เป็นผู้ดูแลผู้สูงอายุ โดยมีผู้สูงอายุวัยกลาง คือ บุคคลซึ่งมีอายุตั้งแต่ 70 ปีบริบูรณ์ขึ้นไป และมีปัญหาสุขภาพที่ต้องมีการติดตาม แต่ยังสามารถช่วยเหลือตัวเองและเคลื่อนไหวร่างกายได้ ที่ต้องดูแลอยู่ภายในบ้าน จำนวน 185 ราย ข้อมูลถูกวิเคราะห์โดยการวิเคราะห์การถดถอยแบบเชิงชั้น โดยทำการวิเคราะห์อิทธิพลทางตรงจากการวิเคราะห์การถดถอยเชิงเส้นอย่างง่ายและการวิเคราะห์ถดถอยพหุคูณ และทำการวิเคราะห์อิทธิพลทางอ้อมด้วยโปรแกรมในเว็บเพจ Danielsoperผลการวิจัยพบว่า ปัจจัยการรับรู้ความง่ายในการใช้ส่งผลทางตรงต่อการรับรู้ประโยชน์ การควบคุม และความสนุกสนาน ส่วนปัจจัยลักษณะทางมานุษยวิทยาของหุ่นยนต์เพื่อน ส่งผลทางตรงต่อความสนุกสนาน และความเชื่อมั่นในหุ่นยนต์เพื่อน และส่งผลทางอ้อมต่อความตั้งใจในการยอมรับหุ่นยนต์เพื่อน ในด้านปัจจัยความเชื่อมั่นในหุ่นยนต์เพื่อน การรับรู้ประโยชน์ ความสนุกสนาน และความกลัวเทคโนโลยี ส่งผลทางตรงต่อความตั้งใจในการยอมรับหุ่นยนต์เพื่อน ตามลำดับ ส่วนปัจจัยการควบคุมและการรับรู้ความเสี่ยงด้านความเป็นส่วนตัว ไม่ส่งผลต่อความตั้งใจในการยอมรับหุ่นยนต์เพื่อน งานวิจัยนี้เป็นประโยชน์ต่อบริษัทผู้ผลิตหุ่นยนต์ นักพัฒนาระบบและนักออกแบบหุ่นยนต์ ในการออกแบบ พัฒนาและปรับปรุงหุ่นยนต์เพื่อนที่มีอยู่ในปัจจุบันหรือหุ่นยนต์ตัวใหม่ในอนาคต โดยสามารถเน้นให้ความสำคัญกับการพัฒนาระบบให้มีความน่าเชื่อถือ เพื่อสร้างความเชื่อมั่น การออกแบบการทำงานให้มีประสิทธิภาพขึ้น รวมถึงเพิ่มความสนุกสนานในการใช้งาน ทั้งยังควรคำนึงถึงการออกแบบให้หุ่นยนต์เพื่อนสามารถใช้งานได้ง่าย และออกแบบให้มีคุณลักษณะหรือพฤติกรรมที่คล้ายมนุษย์ควบคู่ไปด้วย เพื่อให้เกิดการยอมรับการใช้งานหุ่นยนต์เพื่อนที่เพิ่มขึ้น
DOI: 10.14457/tu.the.2022.712
title: ความพึงพอใจในการซื้อกองทุนรวมผ่านโมบายแบงก์กิ้งอย่างต่อเนื่อง

description: การซื้อกองทุนรวมผ่านโมบายแบงก์กิ้งได้ถูกพัฒนาขึ้นมาเพื่อเป็นอีกหนึ่งช่องทางในการให้บริการธุรกรรมด้านกองทุนรวมของธนาคารที่ช่วยเพิ่มความสะดวกรวดเร็วในการทำธุรกรรมทางการเงินได้ทุกที่ ทุกเวลา ดังนั้น งานวิจัยนี้จึงนำแบบจำลองความสำเร็จในการใช้ระบบสารสนเทศและแนวคิดเกี่ยวกับความเสี่ยงมาใช้ในการศึกษาว่า ปัจจัยใดที่มีอิทธิพลต่อความความพึงพอใจในการซื้อกองทุนรวมผ่านโมบายแบงก์กิ้งอย่างต่อเนื่องงานวิจัยนี้เป็นงานวิจัยเชิงปริมาณซึ่งจัดเก็บข้อมูลจากผู้ที่มีประสบการณ์ลงทุนในกองทุนรวมผ่านโมบายแบงก์กิ้งโดยเก็บแบบสอบถามผ่านช่องทางออนไลน์ทั้งสิ้น 153 ชุดผลการวิจัยพบว่า ปัจจัยคุณภาพของระบบ ปัจจัยความเสี่ยงทางด้านการเงิน และปัจจัยความเสี่ยงด้านความปลอดภัยมีอิทธิพลต่อความความพึงพอใจในการซื้อกองทุนรวมผ่านโมบายแบงก์กิ้ง และความพึงพอใจในการซื้อกองทุนรวมผ่านโมบายแบงก์กิ้งมีอิทธิพลต่อความตั้งใจซื้ออย่างต่อเนื่องอย่างมีนัยสำคัญ อย่างไรก็ตาม ปัจจัยคุณภาพของข้อมูล ปัจจัยคุณภาพของการบริการ และปัจจัยความเสี่ยงด้านการปฏิบัติการไม่มีอิทธิพลต่อความพึงพอใจในการซื้อกองทุนรวมผ่านโมบายแบงก์กิ้ง
DOI: 10.14457/tu.the.2022.713
title: ปัจจัยที่มีอิทธิพลต่อประสิทธิภาพการทำงานด้วยซอฟต์แวร์หุ่นยนต์กระบวนการอัตโนมัติ: กรณีศึกษาอุตสาหกรรมการผลิต

description: ในยุคดิจิทัลทรานส์ฟอร์เมชันทำให้หลายองค์กรนำเทคโนโลยีซอฟต์แวร์หุ่นยนต์อัตโนมัติ หรืออาร์พีเอเข้ามาใช้ด้วยเหตุผลหลัก คือ เพื่อช่วยลดต้นทุนขององค์กร ลดปัญหาความผิดพลาดจากการทำงานของมนุษย์ เพิ่มความรวดเร็วและที่สำคัญคือเพิ่มประสิทธิภาพในการทำงาน รวมถึงในอุตสาหกรรมการผลิตที่ต้องการความได้เปรียบทางธุรกิจในการแข่งขันและเพื่อยกระดับกระบวนการผลิตให้เป็นโรงงานอัจฉริยะและนำไปสู่อุตสาหกรรม 4.0 ในที่สุดงานวิจัยนี้มีวัตถุประสงค์เพื่อศึกษาปัจจัยที่มีอิทธิพลต่อประสิทธิภาพการทำงานของซอฟต์แวร์หุ่นยนต์อัตโนมัติ กรณีศึกษาอุตสาหกรรมการผลิต ซึ่งเป็นงานวิจัยเชิงปริมาณ ที่มีการใช้ทฤษฎีรวมของการยอมรับและการใช้เทคโนโลยี (Unified Theory of Acceptance and Use of Technology: UTAUT) ทฤษฎีความเหมาะสมของเทคโนโลยีกับงาน (Task-Technology Fit Theory: TTF) แนวคิดว่าด้วยการสร้างศูนย์ความเป็นเลิศ (Center of Excellence: CoE) และแนวคิดเกี่ยวกับประสิทธิภาพการปฏิบัติงาน (Work Efficiency) มาเป็นแนวทางในการสร้างกรอบแนวคิดการวิจัย โดยงานวิจัยนี้ศึกษากับกลุ่มตัวอย่างที่เคยใช้ซอฟต์แวร์หุ่นยนต์อัตโนมัติ จำนวน 184 คน และนำข้อมูลที่ได้มาประมวลผลทางสถิติด้วยโปรแกรมสำเร็จรูป เพื่อวิเคราะห์ความสัมพันธ์ของปัจจัยต่าง ๆ ตามทฤษฎีและกรอบแนวคิดการวิจัยผลการวิจัยพบว่า คาดหวังในประสิทธิภาพ และอิทธิพลทางสังคม ส่งผลต่อความตั้งใจใช้งาน ในขณะที่ความคาดหวังในความพยายามไม่ส่งผลต่อความตั้งใจใช้งานซอฟต์แวร์หุ่นยนต์อัตโนมัติ จากผลการวิจัยพบอีกว่า สภาพสิ่งอำนวยความสะดวกในการใช้งานและความตั้งใจใช้งานส่งผลต่อพฤติกรรมการใช้ และจากการตรวจสอบความสอดคล้องกลมกลืนของโมเดลเกี่ยวกับประสิทธิภาพการทำงานกับข้อมูลเชิงประจักษ์ โดยการวิเคราะห์ผลการวิจัยด้วยโปรแกรมสำเร็จรูปทางสถิติแสดงให้เห็นว่าประสิทธิภาพการทำงานด้วยซอฟต์แวร์หุ่นยนต์อัตโนมัติแบ่งออกเป็น 2 ด้าน คือ ประสิทธิภาพการทำงานด้านคุณภาพ และประสิทธิภาพการทำงานด้านอื่น ๆ ได้แก่ ด้านปริมาณ ด้านเวลา และด้านต้นทุน โดยพฤติกรรมการใช้ไม่ส่งอิทธิพลต่อประสิทธิภาพการทำงานด้านคุณภาพ แต่พฤติกรรมการใช้ส่งอิทธิพลต่อประสิทธิภาพการทำงานด้านอื่น ๆ ได้แก่ ด้านปริมาณ ด้านเวลา และด้านต้นทุน แต่ความเหมาะสมของเทคโนโลยีกับงาน และการกำกับดูแลของศูนย์ความเป็นเลิศขององค์กรส่งอิทธิพลทางตรงต่อประสิทธิภาพการทำงานทั้งสองด้าน
DOI: 10.14457/tu.the.2022.714
title: อิทธิพลของการรีวิวต่อความเชื่อมั่นและความตั้งใจจองที่พักบนระบบจองที่พักออนไลน์

description: งานวิจัยนี้มีวัตถุประสงค์เพื่อศึกษาอิทธิพลของการรีวิวต่อความเชื่อมั่นและความตั้งใจจองที่พักบนระบบจองที่พักออนไลน์ ซึ่งเป็นงานวิจัยเชิงปริมาณที่มีการประยุต์ทฤษฎีเกี่ยวกับความเชื่อประกอบด้วย 5 ปัจจัย ได้แก่ ปัจจัยความโน้มเอียงที่จะเชื่อถือรีวิว ปัจจัยความจริงใจของระบบจองที่พักออนไลน์ ปัจจัยความซื่อสัตย์ของระบบจองที่พักออนไลน์ ปัจจัยความสามารถของระบบจองที่พักออนไลน์ และปัจจัยความตั้งใจจองที่พักผ่านระบบจองที่พักออนไลน์ มาเป็นแนวทางในการสร้างกรอบแนวคิดการวิจัย โดยงานวิจัยนี้เก็บตัวอย่างผู้ที่เคยใช้บริการจองที่พักผ่านระบบจองที่พักออนไลน์และผ่านเกณฑ์จำนวนทั้งสิ้น 185 ตัวอย่าง แล้วนำข้อมูลที่ได้มาประมวลผลทางสถิติด้วยโปรแกรมสำเร็จรูป เพื่อวิเคราะห์ความสัมพันธ์ของปัจจัยต่าง ๆ ตามทฤษฎีกรอบแนวคิดการวิจัยอิทธิพลของการรีวิวต่อความเชื่อมั่นและความตั้งใจจองที่พักบนระบบจองที่พักออนไลน์ ซึ่งมีการตรวจสอบความตรงด้วยการวิเคราะห์องค์ประกอบและการตรวจสอบความเที่ยงด้วยค่าสัมประสิทธิ์แอลฟาของครอนบาคและการทดสอบสมมติฐานด้วยการวิเคราะห์การถดถอยเชิงเส้น ผลการวิจัยพบว่า ความโน้มเอียงที่จะเชื่อถือรีวิว ความจริงใจของระบบจองที่พักออนไลน์ ความสามารถของระบบจองที่พักออนไลน์ ส่งผลต่อความตั้งใจจองที่พักบนระบบจองที่พักออนไลน์ในทางตรงกันข้าม ความซื่อสัตย์ของระบบจองที่พักออนไลน์ไม่มีอิทธิผลต่อความตั้งใจจองที่พักผ่านระบบจองที่พักออนไลน์ ผลการศึกษาจากงานวิจัยนี้สามารถเป็นประโยชน์ต่อระบบจองที่พักออนไลน์และหน่วยงานที่เกี่ยวข้อง ไม่ว่าจะเป็นภาครัฐหรือภาคเอกชน ในการวางแผนพัฒนาการให้บริการด้านการท่องเที่ยวให้มีประสิทธิภาพ โดยใช้เทคโนโลยีเข้ามาเป็นตัวช่วยขับเคลื่อนที่สำคัญขององค์กร
DOI: 10.14457/tu.the.2022.715
title: อิทธิพลของคุณลักษณะของลูกค้า คุณลักษณะของผู้ให้บริการและประโยชน์ที่ได้รับต่อความเชื่อมั่นในหุ่นยนต์ที่ปรึกษาเพื่อการลงทุน

description: บริการหุ่นยนต์ที่ปรึกษาเพื่อการลงทุนนั้น เป็นบริการที่ปรึกษาทางการเงินรูปแบบหนึ่ง ที่ใช้เทคโนโลยีปัญญาประดิษฐ์เข้ามาประยุกต์ใช้ สำหรับงานวิจัยนี้ศึกษาถึงอิทธิพลของคุณลักษณะของลูกค้า คุณลักษณะของผู้ให้บริการ และประโยชน์ที่ได้รับ ต่อความเชื่อมั่นในหุ่นยนต์ที่ปรึกษาเพื่อการลงทุน โดยจัดทำงานวิจัยในรูปแบบเชิงปริมาณจากกลุ่มตัวอย่าง ที่คุ้นเคยกับการลงทุนผ่านช่องทางเว็บไซต์หรือ แอปพลิเคชันบนโทรศัพท์มือถือ แต่ไม่เคยใช้บริการผลวิจัยพบว่า ความเชื่อมั่นในหุ่นยนต์ที่ปรึกษาเพื่อการลงทุน ของผู้บริโภคนั้นขึ้นอยู่กับอิทธิพลของปัจจัย ความสะดวก ทัศนคติต่อปัญญาประดิษฐ์ และความเชื่อมั่นในผู้ให้บริการ ส่วนปัจจัยที่ไม่ส่งผล คือความคาดหวังในประสิทธิภาพ นอกจากนี้ ยังพบว่าปัจจัยความเชื่อมั่นในเทคโนโลยี ส่งผลต่อทัศนคติต่อปัญญาประดิษฐ์ ในส่วนของปัจจัยที่ไม่ส่งผลคือ ความวิตกกังวล และยังพบอีกว่า ปัจจัยประสบการณ์ทางการเงินส่งผลต่อ ความวิตกกังวล และสุดท้ายพบว่า ปัจจัยความซื่อสัตย์ และชื่อเสียงส่งผลต่อ ความเชื่อมั่นในผู้ให้บริการ ส่วนปัจจัยที่ไม่ส่งผลคือ ความสามารถ โดยผลจากศึกษาในงานวิจัยนี้สามารถนําไปใช้เพื่อเป็นข้อมูลสนับสนุน กลุ่มสถาบันทางการเงิน และผู้ให้บริการ เพื่อใช้เป็น แนวทางในการปรับปรุงและพัฒนาบริการ เพื่อให้ได้รับความเชื่อมั่นจากนักลงทุนเป็นจำนวนมากขึ้น
DOI: 10.14457/tu.the.2022.716
title: ความเชื่อถือต่อการใช้สื่อโฆษณาโดยอินฟลูเอนเซอร์เสมือนของผู้บริโภค

description: การเติบโตของการตลาดแบบดิจิทัลที่ขยายตัวขึ้นอย่างรวดเร็ว ได้ส่งผลให้เกิดการใช้สื่อโฆษณาแบบใหม่ ๆ ขึ้นอยู่เสมอ อินฟลูเอนเซอร์เสมือน เป็นหนึ่งในรูปแบบทางการตลาดใหม่ที่นำเอาอินฟลูเอนเซอร์ที่ได้รับความนิยมอย่างแพร่หลาย มาพัฒนาเป็นอินฟลูเอนเซอร์เสมือนที่มีรูปลักษณ์ที่ใกล้เคียงกับคน อีกทั้งยังสามารถลดข้อเสียและขอบเขตของอินฟลูเอนเซอร์ในรูปแบบเดิมได้ในหลายด้าน อย่างไรก็ตามยังคงมีคุณลักษณะบางประการที่เป็นข้อแตกต่างระหว่างอินฟลูเอนเซอร์และอินฟลูเอนเซอร์เสมือน งานวิจัยนี้มีวัตถุประสงค์เพื่อการมุ่งศึกษาความเชื่อถือของผู้บริโภคที่มีต่อการใช้สื่อโฆษณาโดยอินฟลูเอนเซอร์เสมือน ที่ได้จำแนกออกเป็น 2 ประเภทคืออินฟลูเอนเซอร์เสมือนที่แบรนด์สินค้าเป็นเจ้าของ และอินฟลูเอนเซอร์เสมือนอิสระ อ้างอิงจากแนวคิดด้านความเชื่อถือของผู้บริโภค และปัจจัยที่เกี่ยวข้อง การเก็บข้อมูลใช้วิธีการสัมภาษณ์เชิงลึกเพื่อให้ได้ข้อมูลเชิงคุณภาพจากกลุ่มตัวอย่างจำนวน 18 คน ผลการศึกษาในงานวิจัยฉบับนี้แสดงให้เห็นสาเหตุที่ทำให้เกิดความเชื่อถือต่อการใช้สื่อโฆษณาโดยอินฟลูเอนเซอร์เสมือนของผู้บริโภค ซึ่งทั้งหมดสอดคล้องกับคุณลักษณะในปัจจัยที่ส่งผลต่อความเชื่อถือของผู้บริโภค สะท้อนออกมาเป็นรูปแบบ (Theme) ทั้งหมด 10 รูปแบบ ซึ่งช่วยส่งเสริมความเข้าใจถึงมุมมองความเชื่อถือของผู้บริโภคที่มีต่อการใช้สื่อโฆษณาโดยอินฟลูเอนเซอร์เสมือน
DOI: 10.14457/tu.the.2022.717
title: ความพึงพอใจในการซื้อเครื่องดื่มผ่านหุ่นยนต์ชงกาแฟอย่างต่อเนื่อง: กรณีศึกษาร้านกาแฟอเมซอน

description: ในปัจจุบันธุรกิจบริการที่ได้มีการนำหุ่นยนต์มาเป็นตัวช่วยในการอำนวยความสะดวกให้แก่ลูกค้า หรือเพื่อการแข่งขันทางด้านธุรกิจ ในขณะเดียวกัน สถานการณ์การระบาดของโรคโควิด-19 ยังเป็นตัวผลักดันให้ธุรกิจบริการต้องมีการปรับตัว เช่นการให้บริการลูกค้าแบบเว้นระยะห่าง ธุรกิจจึงมีการนำหุ่นยนต์มาใช้เพิ่มมากขึ้น แต่ในขณะที่ธุรกิจบริการบางแห่งยังตัดสินใจไม่ได้ที่จะนำหุ่นยนต์เข้ามาช่วยในการบริการ เพราะยังไม่ทราบแน่ชัดว่าลูกค้าจะพึงพอใจกับการบริการของหุ่นยนต์หรือไม่ งานวิจัยนี้จึงมีวัตถุประสงค์เพื่อศึกษาความพึงพอใจในการซื้อเครื่องดื่มผ่านหุ่นยนต์ชงกาแฟอย่างต่อเนื่อง: กรณีศึกษาร้านกาแฟอเมซอน โดยศึกษาปัจจัยด้านการรับรู้ประโยชน์ การรับรู้ความง่าย ความไว้วางใจ การรับรู้ความเสี่ยง ความพึงพอใจ และความตั้งใจซื้ออย่างต่อเนื่อง โดยการเก็บรวบรวมข้อมูลด้วยแบบสอบถามออนไลน์ จากผู้ที่เคยซื้อเครื่องดื่มผ่านหุ่นยนต์ชงกาแฟอเมซอนในประเทศไทยจำนวนทั้งสิ้น 151 ชุดผลการวิจัยชี้ให้เห็นว่า ปัจจัยด้านความไว้วางใจขึ้นกับปัจจัยด้านการรับรู้ประโยชน์ และการรับรู้ความง่าย ในส่วนของความพึงพอใจขึ้นกับความไว้วางใจ และการรับรู้ความเสี่ยง ในขณะที่ความพึงพอใจของผู้ใช้มีอิทธิพลต่อความตั้งใจในการซื้อเครื่องดื่มผ่านหุ่นยนต์ชงกาแฟอย่างต่อเนื่อง
DOI: 10.14457/tu.the.2022.718
title: ความสัมพันธ์ระหว่างการตระหนักถึงความมั่นคงทางสารสนเทศกับความตั้งใจที่จะต่อต้านภัยคุกคามทางไซเบอร์ประเภทวิศวกรรมสังคม

description: งานวิจัยนี้มีวัตถุประสงค์เพื่อศึกษาความสัมพันธ์ระหว่างการตระหนักถึงความมั่นคงทางสารสนเทศกับความตั้งใจที่จะต่อต้านภัยคุกคามทางไซเบอร์ประเภทวิศวกรรมสังคม ซึ่งเป็นงานวิจัยเชิงปริมาณ และประยุกต์แนวคิดเกี่ยวกับภัยคุกคามทางไซเบอร์ประเภทวิศวกรรมสังคมแนวคิดเกี่ยวกับประสิทธิภาพของตนเอง ทัศนคติการรักษาความมั่นคงปลอดสารสนเทศ บรรทัดฐานจิตวิสัย การรับรู้การควบคุมพฤติกรรม และงานวิจัยที่เกี่ยวข้องในอดีตมาเป็นแนวทางในการสร้างกรอบแนวคิดการวิจัย โดยศึกษากับกลุ่มตัวอย่างซึ่งเป็นบุคคลทั่วไปที่เคยประสบพบภัยคุกคามทางไซเบอร์ประเภทวิศวกรรมสังคม เช่น การได้รับโทรศัพท์ การได้รับข้อความสั้น (SMS) เข้ามาหลอกลวง หรือการหลอกลวงผ่านทางอินเทอร์เน็ตผ่านการเข้าใช้งาน ไม่ว่าจะเป็นช่องทาง เว็บไซต์ อีเมล และแชท อย่างน้อย 1 ครั้ง ภายในระยะเวลา 12 เดือน และมีประสบการณ์การทำงานมากกว่า 1 ปี ผ่านสื่อสังคมออนไลน์ และได้ข้อมูลผู้ตอบแบบสอบถามจำนวนทั้งหมด 227 ราย หลังจากทำการตรวจสอบความถูกต้องก่อนนำไปวิเคราะห์ผลทางสถิติ พบว่ามีจำนวนผู้ตอบแบบสอบถามคงเหลือที่ 202 ราย และนำข้อมูลที่ได้มาประมวลด้วยโปรแกรมสำเร็จรูปทางสถิติ เพื่อวิเคราะห์ความสัมพันธ์กับปัจจัยต่าง ๆ จากทฤษฎีและกรอบแนวคิดการวิจัยที่กล่าวมาข้างต้นผลการวิจัยพบว่า การตระหนักด้านความมั่นคงทางสารสนเทศมีความสัมพันธ์กับประสิทธิภาพของตนเอง ทัศนคติในการรักษาความมั่นคงทางสารสนเทศ บรรทัดฐานจิตวิสัยและการรับรู้การควบคุมพฤติกรรม รวมถึงผลการวิเคราะห์ทางสถิติระหว่าง ทัศนคติในการรักษาความมั่นคงทางสารสนเทศ และการรับรู้การควบคุมพฤติกรรมมีความสัมพันธ์กับความตั้งใจที่จะต่อต้านภัยคุกคามทางไซเบอร์ประเภทวิศวกรรมสังคมอย่างมีนัยสำคัญประโยชน์ที่ได้จากการวิจัยซึ่งหน่วยงานที่เกี่ยวข้องกับการรักษาความมั่นคงทางสารสนเทศสามารถนำผลการศึกษาที่ได้มาวิเคราะห์และวางแผนเชิงกลยุทธ์เพื่อสื่อสารไปยังองค์กรต่าง ๆ หรือองค์กรที่อยู่ภายใต้กับกำดูแล เพื่อสร้างการตระหนักรู้ให้แก่พนักงานในองค์กร ซึ่งผู้บริหารฝ่ายทรัพยากรมนุษย์สามารถพัฒนาโปรแกรมการอบรมให้ความรู้ความเข้าใจกับพนักงาน หรืออาจจะมีการกำหนดนโยบาย และขั้นตอนการปฏิบัติงานที่ชัดเจนเพื่อป้องกันภัยคุกคามประเภทวิศวกรรมสังคม รวมถึงเป็นการสร้างการตระหนักรู้ให้แก่บุคคลทั่วไปในสังคมที่มีโอกาสพบกับภัยคุกคามทางไซเบอร์ฯอีกด้วย